text: Hann órógvaði vínheimin – men eisini familjuna
text: #000001
text: Konan Maibritt og børnini Barbara, Bastian og Paula máttu bara fylgja við tá Heini Zachariassen setti sær mál at vera størst í heiminum á sínum øki
text: #000002
text: - Tað er so nógv at hoyra um, hvussu væl tað gongst mær og fyritøkuni Vivino. Men alt hevur sín prís, og tann truplasti parturin í menningini av Vivino til tað, Vivino er nú, var avgerðin um at flyta alla familjuna til Kalifornia.
text: #000004
text: Orðini eigur íverksetin Heini Zachariassen, sum má sigast at vera ein av framgangsríkastu føroysku vinnulívsfólkunum á altjóða støði.
text: #000005
text: Fyritøkan Vivino, sum Heini stovnaði saman við vinmanninum Theis Søndergaard fyri tíggju árum síðani, er í dag heimsins størsti vínmarknaður á netinum. Appin, har brúkararnir geva og leita sær ráð um øll heimsins vín, hevur í dag næstan 50 milliónir brúkarar.
text: #000006
text: Tung avgerð at flyta familjuna Í filminum greiðir Heini Zachariassen frá, hvussu Vivino varð til, hvat hugskotið aftanfyri var, og hvussu fyritøkan hevur ment seg til at vera ein risi á sínum øki.
text: #000010
text: Men tann mest hugtakandi søgan í filminum er tó ærliga forteljingin um hvussu tað var at taka avgerðina um at slíta bondini og flyta við konuni Maibritt og trimum børnum, Barbaru, Bastian og Paulu, tvørtur um hav til San Fransisco, so Vivino kundi staðsetast mitt millum Silicon Valley og Napa Valley – dalirnir sum eru ímyndin av ávíkavist heimsførandi KT-vinnu og heimsførandi vínframleiðslu.
text: #000011
text: Í filminum kemur týðuliga fram, at Heini ikki hevur so lætt við at tosa um hesi viðurskiftini, og at hann onkursvegna hevur samvitskubit vegna børnini, uttan at tað tó verður sagt í filminum.
text: #000015
text: - Í dag kann eg siga, at hetta hevur verið eitt fantastiskt upplivilsi fyri børnini, og eg rokni ikki við, at tey vildu verið hetta fyriuttan, hóast longsulin til vinirnar í Danmark og familjuna í Føroyum hevur verið stórur, sigur Heini Zachariassen.
text: #000016
text: Livir í løtuni Í filminum sigur hann eisini, at hann ongar ætlanir hevur um einaferð at fortelja abbabørnum sínum, at hann hevði møguleika fyri at gerast størstur innan sítt øki, men tók ikki av, tá hann hevði møguleikan.
text: #000017
text: - Eg eri eitt menniskja, sum livir í nú’inum. Eg eri til staðar í løtuni, seti mær ikki tíðarmál og hugsi ikki so nógv um framtíðina. Tí hevur tað altíð verið lætt hjá mær at flyta eins væl og taka ímóti nýggjum avbjóðingum, sigur Heini Zachariassen.
text: #000018
text: Filmurin lýsir hvussu Heini í 2018 lat leiðsluna av Vivino yvir til amerikanaran Chris Tsakalakis, tí mett varð, at fyritøkan hevði brúk fyri einum øðrvísi leiðslustíli.
text: #000020
text: Men tað vísti seg ikki at vera ein røtt avgerð. Í oktober í fjør varð avtalað gjørd við Tsakalakis um at gevast og Heini tók við aftur sum CEO, sum tey kalla tað ’over there’.
text: #000021
text: - Chris passaði ikki inn í mentanina í Vivino, greiðir Heini frá ídag.
text: #000022
text: Lisa Børud kemur á Kristfest
text: #000032
text: Søgulig hús í Vestmanna sett til sølu
text: #000034
text: Lavrov: Vesturheimurin er farin í kríggj móti okkum
text: #000035
text: Myndir: Hátíðarhildu 50 ár við Velbastaðvegin
text: #000037